‘ไซรัส’ส้มหล่น BNPเทรดหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บีเอ็นพี พาริบาส์ รุกคืบเข้าตลาดหุ้นไทย ส่งออร์เดอร์สถาบันผ่าน บล.สินเอเซีย
นายช่วงชัย นะวงศ์ ประธานเจ้าหน้าที่บริหาร บริษัทหลักทรัพย์ ฟินันเซีย ไซรัส (FSS) เปิดเผยว่า เมื่อวันที่ 29 พ.ย.ที่ผ่านมา บริษัทได้เซ็นสัญญาความร่วมมือกับบริษัทหลักทรัพย์ บีเอ็นพี พาริบาส์ (สิงคโปร์) โดยทางบีเอ็นพีจะจัดตั้งทีมวิจัยและมาร์เก็ตติงเพื่อรองรับการส่งคำสั่งลูกค้าสถาบันผ่านบริษัทหลักทรัพย์ สินเอเซีย (ACLS) ซึ่ง FSS ถือหุ้นใหญ่ 89% และตั้งเป้าหมายว่าจะทำให้ส่วนแบ่งการตลาดของ ACLS เป็น 1% ได้
ความร่วมมือนี้มีระยะเวลา 2 ปี และหากความร่วมมือมีทิศทางที่ดีมีโอกาสที่ทาง FSS จะขายใบอนุญาตที่ ACLS มีอยู่ ซึ่งมีครบทั้ง 4 ใบ รวมถึงการเป็นสมาชิกในตลาดอนุพันธ์ (TFEX) ด้วย
ทั้งนี้ FSS ตั้งเป้าหมายจะเป็นโบรกเกอร์ระดับอาเซียน เพราะเพิ่งได้ร่วมมือกับ OCBC Securities สิงคโปร์ เปิดบริการ Global ITrading ให้ลูกค้าซื้อขายหุ้นต่างประเทศได้มากกว่า 10 ประเทศ ซึ่งมีส่วนแบ่งการตลาดจากส่วนนี้ 1% เมื่อรวมกับส่วนแบ่งการตลาดที่ได้จากในประเทศ 56% รวมแล้ว 67% ถือว่าเพิ่มขึ้นอย่างมากเมื่อเทียบกับหลังจากการควบรวมกิจการระหว่าง 3 โบรกเกอร์ก่อนหน้า
นอกจากนี้ ยังได้ตั้งทีมมาร์เก็ตติงเพื่อให้บริการลูกค้าที่สนใจไปลงทุนต่างประเทศ ซึ่งมีความเชี่ยวชาญการลงทุนในตลาดจีน ฮ่องกง เวียดนาม และตลาดอื่นๆ แต่ระยะนี้ไม่แนะนำให้ลูกค้าไปลงทุนในเวียดนาม มองว่าฟองสบู่ใกล้แตก โดยให้ความสนใจในอินโดนีเซียและฮ่องกงมากกว่า
สำหรับตลาดหุ้นในประเทศมองปี 2554 ยังมองว่าดี แต่ระหว่างมีความผันผวนจึงได้เปิดให้บริการธุรกรรมยืมและให้ยืมหลักทรัพย์ (SBL) เพื่อเป็นเครื่องมือให้กับลูกค้าด้วย 
บริษัทยังมองถึงการควบรวมกิจการอีก 1 แห่ง ขนาดมาร์เก็ตแชร์ที่ใกล้เคียงกับบริษัท ประมาณ 4% ซึ่งปัจจุบันคาดว่าจะทำให้เสร็จก่อนเปิดเสรีธุรกิจหลักทรัพย์